In nomine... mense iulii. Ego Iaquetus, filius defuncti domini Baldini de Roura, notum facio omnibus presentes litteras inspecturis quod ego a uiro religioso et honesto domino Girardo, abbate Sancti Stephani Dyuionensis, recepi et habui quadraginta florinos aureos, quos michi tradidit; item dominus abbas uice et nomine domini Petri dicti Uarron de Ianleyo, militis, executoris testamenti Hugoneti fratris mei defuncti. Quos eciam michi legauerat, idem frater meus in suo testamento seu eciam in sua ultima uoluntate et de eisdem teneo me pro pagato. In cuius rei testimonium sigilla uirorum uenerabilium domini Artaudi, decani capelle ducis Dyuionis et magistri Petri, decani Christianitatis eiusdem loci rogaui et obtinui apponi presentibus litteris. Actum et datum die Iouis post octabas natiuitatis beati Iohannis Baptiste. Anno Domini millesimo ducentesimo octogesimo secundo.